Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 721

110. 3. példa A helyzet: „A” és „B” az „X” közbensõ termék gyártására a jelenlegi üzemek átszervezésével vegyes vállalatot hoz létre. A vegyes vállalat „X”-et kizárólag „A” és „B” részére értékesíti. A vegyes vállalat „A” „X” össztermelésének 40%-át, „B” össztermelésének pedig 50%-át termeli meg. „A” és „B” „X” lekötött felhasználói, és egyben a nem lekötött piac szállítói. „A” részesedése „X” ipari össztermelésébõl 10%, „B” részesedése 20%, a vegyes vállalaté pedig 14%. A nem lekötött piacon azonban „A” és „B” 25%-os, illetve 35%-os piaci részesedéssel rendelkeznek. Elemzés: A feleknek a nem lekötött piacon meglévõ erõs pozíciója ellenére az együttmûködés nem szünteti meg a tényleges versenyt „X” piacán, amennyiben a lekötött és a nem lekötött felhasználás közötti átállási költségek alacsonyak. A 60%-os magas piaci részesedést azonban csak nagyon gyors átállás ellensúlyozná. Ellenkezõ esetben ez a gyártó vállalat a versennyel kapcsolatos komoly következményekkel jár, amelyeket még a jelentõs gazdasági elõnyök sem ellensúlyoznak.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes